दो अक्टूबर 2016 को जब प्रधानमंत्री नरेंद्र मोदी ने स्वच्छ भारत अभियान शुरू किया तो बड़ी संख्या में भाजपा नेताओं व स्वयंसेवी संस्थाओं ने इसमें भागीदारी की। हर साल दो अक्टूबर को यही नजारा शहर में देखने को मिलता है, जब राजनेताओं के साथ सरकारी अमला एवं स्वयंसेवी संस्था के सदस्य हाथ में झाड़ू लेकर सड़कों पर निकलते हैं। पिछले साल सितंबर में राज्य सरकार की ओर से प्रधानमंत्री के जन्मदिन के उपलक्ष्य में स्वच्छता पखवाड़ा मनाकर संदेश दिया तो राज्यपाल, मुख्यमंत्री समेत भाजपा प्रदेश अध्यक्ष, मंत्रियों व विधायकों तक ने हाथ में झाड़ू थामी। उस दौरान कईं स्वयंसेवी संस्थाएं सामने आईं। यही कारण है कि जनता जागरूक भी हुई व जिम्मेदार नागरिकों ने सप्ताह में अपने आसपास क्षेत्र में श्रमदान का जिम्मा संभाला।